
Līvānu novada pašvaldības domes

Privatizācijas un pašvaldības mantas atsavināšanas

komisijas sēdes protokols

LĪVĀNOS
	2026. gada 13. oktobrī 
	Nr. 48-1



1. Par pašvaldības nekustamā īpašuma „Saliena”, Rožupes pagastā, Līvānu novadā, atkārtotu (otro) izsoli
2024. gada 28. martā Līvānu novada pašvaldības dome pieņēma lēmumu Nr. 3-43 „Par pašvaldībai piekritīgo zemes vienību nodošanu atsavināšanai”, ar kuru tika nolemts uzsākt zemes vienības ar kadastra apzīmējumu 7666 010 0306, kas atrodas Rožupes pagastā, Līvānu novadā, atsavināšanas procesu.
Līvānu novada pašvaldības nekustamais īpašums „Saliena”, Rožupes pagastā, Līvānu novadā ar kadastra numuru 7666 010 0543, kas sastāv no zemes vienības ar kadastra apzīmējumu 7666 010 0306, ar kopējo platību 1,19 ha, Rožupes pagastā, ir nostiprināts Rožupes pagasta zemesgrāmatas nodalījumā Nr. 100000954514. 
Zemes vienība nav apbūvēta. Zemes lietošanas mērķis – zeme, uz kuras galvenā saimnieciskā darbība ir lauksaimniecība.
Saskaņā ar Sabiedrības ar ierobežotu atbildību „DZIETI” 2026. gada 14. jūnija vērtējumu Nr. Z-26/200 nekustamā īpašuma ar kadastra numuru 7666 010 0543, kas atrodas Rožupes pagastā, Līvānu novadā, vērtēšanas datumā 2026. gada 14. jūnijā, aprēķinātā tirgus vērtība ir 3 200,00 EUR (trīs tūkstoši divi simti eiro, 00 centi).
Līvānu novada pašvaldības domes Privatizācijas un pašvaldības mantas atsavināšanas komisija 2026. gada 14. jūlija sēdē pieņēma lēmumu Nr. 28-5 „Par nekustamā īpašuma „Saliena”, Rožupes pagastā, Līvānu novadā nosacītās cenas noteikšanu”, ar kuru noteica nekustamā īpašuma „Saliena”, Rožupes pagastā, Līvānu novadā nosacīto cenu 3 200,00 EUR (trīs tūkstoši divi simti eiro, 00 centi).
2026. gada 3. septembrī Līvānu novada pašvaldības domes Privatizācijas un pašvaldības mantas atsavināšanas komisijas rīkotajā izsolē tika izsolīts nekustamais īpašums ar kadastra numuru 7666 010 0543. Saskaņā ar izsoles noteikumu 38. punktu izsoles augstākās cenas nosolītājs zaudēja tiesības uz nosolīto objektu. Ar Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 6. oktobra lēmumu Nr. 47-8 izsoles objekta iegāde tika piedāvāta nākamajam augstākās cenas nosolītājam. 2026. gada 8. oktobrī no nākamā augstākās cenas nosolītāja saņemts atteikums iegādāties izsoles objektu. Līdz ar to ir iestājies Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 6. oktobra lēmuma Nr. 47-8 4. punktā paredzētais nosacījums jaunu izsoles noteikumu izstrādei, nepazeminot izsoles sākumcenu.
Pamatojoties uz Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 8. panta trešo, sesto un septīto daļu, 9. panta otro daļu, 10. panta pirmo un otro daļu, 13. pantu, 30. panta otro daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, ņemot vērā Līvānu novada pašvaldības domes 2024. gada 28. marta lēmumu Nr. 3-43, Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 6. oktobra lēmumu Nr. 47-8, Sabiedrības ar ierobežotu atbildību „DZIETI” 2026. gada 14. jūnija vērtējumu Nr. Z-26/200 un Līvānu novada pašvaldības domes privatizācijas un pašvaldības mantas atsavināšanas komisijas nolikuma (apstiprināts ar Līvānu novada domes 2024. gada 28. marta lēmumu Nr. 3-15) 8.3. apakšpunktu, Līvānu novada pašvaldības domes Privatizācijas un pašvaldības mantas atsavināšanas komisija, atklāti balsojot, ar 4 balsīm "Par" (Antra Vilcāne, Guntis Endzels, Jānis Magdaļenoks, Liena Brūvere), "Pret" – nav, "Atturas" – nav, "Nepiedalās" – nav
NOLEMJ:

1. Atsavināt pašvaldības nekustamo īpašumu „Saliena”, Rožupes pagastā, Līvānu novadā ar kadastra numuru 7666 010 0543, kas sastāv no zemes vienības 1,19 ha platībā ar kadastra apzīmējumu 7666 010 0306, nosakot atsavināšanas veidu – mutiska izsole ar augšupejošu soli.
2. Apstiprināt nekustamā īpašuma „Saliena”, Rožupes pagastā, Līvānu novadā, atkārtotās (otrās) izsoles noteikumus (pielikumā).
3. Publicēt sludinājumu oficiālajā izdevumā „Latvijas Vēstnesis”, Līvānu novada interneta vietnē www.livani.lv un organizēt izsoli.
Pielikumā: Nekustamā īpašuma „Saliena”, Rožupes pagastā, Līvānu novadā, atkārtotās (otrās) izsoles noteikumi.
	Sēdes vadītājs


	(personiskais paraksts)
	Antra Vilcāne

	Sēdē piedalījās
	(personiskais paraksts)
	Jānis Magdaļenoks

	
	
	

	
	(personiskais paraksts)
	Liena Brūvere

	
	
	

	
	(personiskais paraksts)
	Guntis Endzels

	
	
	

	
	
	

	Protokolēja
	(personiskais paraksts)
	Marina Ostrovska


IZRAKSTS PAREIZS

Līvānu novada Centrālās pārvaldes
Nekustamo īpašumu un vides pārvaldības nodaļas

vadītājas vietniece nekustamo īpašumu jomā

Marina Ostrovska
Datums skatāms laika zīmogā

